

 REPUBLIKA HRVATSKA

ŽUPANIJSKO DRŽAVNO ODVJETNIŠTVO

 U SLAVONSKOM BRODU

 Slavonski Brod, A. Starčevića 40

Broj: P-15/2024-12

Slavonski Brod, 3. svibnja 2024.

MV/AJ

Na temelju članka 4., 10. i 11. Uredbe o raspisivanju i provedbi javnog natječaja i internog oglasa u državnoj službi (NN 78/17, 89/19 i 155/23 – u daljnjem tekstu Uredba) te sukladno javnom natječaju za prijam službenika u državnu službu na neodređeno vrijeme, na radno mjesto III. vrste referent u Pododsjeku za materijalno-financijsko poslovanje - 1 izvršitelj/ica, broj P-15/2024-2 od 15. travnja 2024., oglašava se sljedeća

OBAVIJEST KANDIDATIMA

I. Testiranje i razgovor s kandidatima koji su podnijeli pravovremene i uredne prijave te ispunjavaju propisane i objavljene uvjete, održat će se

**16. svibnja 2024. (četvrtak) s početkom u 09,00 sati**

u prostorijama Županijskog državnog odvjetništva u Slavonskom Brodu,

Ulica Ante Starčevića 40, Slavonski Brod.

II. Testiranju mogu pristupiti samo osobe koje se smatraju kandidatima sukladno članku 10. Uredbe.

III. Testiranju mogu pristupiti oni kandidati koji pravovremeno dođu u zakazani dan i vrijeme iz točke I. ove obavijesti te dokažu svoj identitet važećom identifikacijom ispravom.

IV. Sadržaj, način i pravila testiranja kandidata te pravni izvori za pripremu kandidata za testiranje objavljeni su na web stranici Državnog odvjetništva Republike Hrvatske i Ministarstva pravosuđa Republike Hrvatske istovremeno s objavom oglasa.

Provjera znanja, sposobnosti i vještina kandidata/kinja te rezultata u dosadašnjem radu utvrđuje se putem testiranja i razgovora (intervjua). Testiranje i razgovor s kandidatima/kinjama provodi Komisija za provedbu javnog natječaja (u daljnjem tekstu: Komisija).

Pravni izvori za priprema kandidata/kinja za testiranje:

1. Zakon o državnom odvjetništvu (NN 67/2018 i 21/2022)

2. Poslovnik državnog odvjetništva (NN 128/2019)

3.Pravilnik o proračunskom računovodstvu i računskom planu (NN 158/2023)

Za vrijeme testiranja kandidatima/kinjama nije dozvoljeno:

1. koristiti se bilo kakvom literaturom ili bilješkama
2. koristiti mobitel ili druga komunikacijska sredstva
3. napuštati prostoriju u kojoj se vrši provjera znanja
4. razgovarati s ostalim kandidatima/kinjama ili na drugi način remetiti mir i red.

Zbog povrede navedenih pravila kandidat/kinja će biti udaljen s testiranja, a postignuti rezultat Komisija neće priznati niti ocijeniti.

V. Kandidat/kinja koji ne pristupi testiranju više se neće smatrati kandidatom/kinjom u postupku.

VI. Komisija svoje izvješće o provedenom postupku dostavlja županijskoj državnoj odvjetnici. Izvješće treba biti potpisano od strane svih članova Komisije

VII. Izabranom kandidatu/kinji dostavlja se obavijest o izboru, a radi dostave uvjerenja o zdravstvenoj sposobnosti za obavljanje poslova radnog mjesta, uvjerenja nadležnog suda da se protiv njega/nje ne vodi kazneni postupak i izvornika isprava dostavljenih uz prijavu.

VIII. Za najboljeg kandidata Županijsko državno odvjetništvo u Slavonskom Brodu, sukladno odredbi članka 122. stavak 3. Zakona o državnom odvjetništvu (NN 67/18 i 21/22) podnosi zahtjev za provedbu temeljne sigurnosne provjere nadležnoj sigurnosno-obavještajnoj agenciji. Sigurnosna provjera provodi se sukladno zakonu kojim se uređuje provođenje sigurnosnih provjera.

IX. Nakon dostave navedenih uvjerenja te rezultata provjere, županijska državna odvjetnica donosi rješenje o izboru kandidata, koje se dostavlja kandidatima javnom objavom na web stranici Ministarstva pravosuđa i uprave Republike Hrvatske.

KOMISIJA ZA PROVEDBU JAVNOG NATJEČAJA